OpenLLM-France/wikimedia huggingface dataset:
# Taca

* Per a altres significats, vegeu «taca (desambiguació)».
Una taca és una zona que té un color, que és diferent del material sobre el qual es troba, moltes vegades no té tampoc uniformitat en la seva distribució sobre aquesta zona. Pot passar sense intenció en el cas de les taques sobre teixit, tela, o un altre material, o pot ser intencional.
Les taques s'utilitzen intencionadament en una varietat de camps, incloent la investigació (tinció bioquímica), la tecnologia (tinció de metalls), i art (tinció de fusta, tinció de vidre)

## Substàncies que poden crear taques

Hi ha diferents substàncies que poden causar taques de major o menor importància sobre diferents tipus de materials, la resistència a les taques és una característica important buscada en la moderna enginyeria tèxtil.
* Sang
* Xocolata
* Cafè
* Fruits i els seus sucs, en particular el suc de taronja
* Herba
* Greix
* Tinta (en particular la d'un retolador permanent)
* Petroli
* salses (en particular sobre la base de tomàquet)
* Soda (en particular de soda amb taronja)
* Suor
* Semen
* Vi

## Llevataques

Algunes taques desapareixen amb un rentat més o menys fort, però existeixen diferents tècniques més sofisticades de rentat per tractar d'eliminar o minimitzar, un cop fetes, les taques més resistents. Hi ha els llevataques que són un tipus important de productes detergents químics per a ser emprats a una tintoreria. També existeixen alguns llevataques d'utilització a la llar.
* Clor (no barrejar amb amoníac)
* Amoníac (no barrejar amb lleixiu)
* Vinagre
* hidrogencarbonat de sodi
* Alcohol
* Peròxid d'hidrogen
* Crema tàrtara
* sol
* Sifòn

## Enllaços externs

* HousekeepingChannel.com (anglès) Recursos d'eliminació de taques

## Nota

* ↑ Jeff Bredenberg. How to Cheat at Organizing: Quick, Clutter-Clobbering Ways to Simplify Your Life. Taunton Press, 31 desembre 2007, p. 34–. ISBN 9781561589401 [Consulta: 9 juny 2011].
Viccionari
# Lemberg

«Lemberg» té aquests significats:
* Lemberg (alemany) o Lviv (ucraïnès), capital de la província de Lviv a l'oest d'Ucraïna, i de la regió històrica Galítsia
* Lemberg (Canadà)
* Lemberg (Mosel·la), municipi al departament del Mosel·la (regió del Gran Est, França)
* Batalla de Lemberg, diversos esdeveniments
# Parc des Sports et de l'Amitié

El Parc des sports et de l'amitié (en català : Parc esportiu i l'amistat) és un estadi situat a Narbona, Aude. Escenari habitual del Racing club de Narbonne Méditerranée, club ha evolucionat molt en el campionat de rugbi de França, que pugui adaptar-se a 12.000 espectadors.
Renovacions va tenir lloc el 1993.

## Enllaços externs

* mairie-narbonne.fr Arxivat 2008-11-21 a Wayback Machine. (francès)
# Mebibit

Un mebibit (la contracció de mega binary bit) és una unitat d'emmagatzemantge d'informació, que també s'expressa com Mibit o Mib.
    1 mebibit = 2$^{20}$ bits = 1.048.576 bits = 1024 kibibits
Aquesta unitat és útil per a mesurar la capacitat dels xips de les memòries RAM i ROM.
El mebibit està relacionat amb el megabit, que equival a 10⁶ bits = 1.000.000 bits, encara que a vegades s'utilitza per a denotar el valor en mebibits dintre de l'argot de l'enginyeria informàtica. En els anys 1980 i 1990, els fabricants de videojocs presumíen de la quantitat de RAM interna (en "megabits") dels seus cartutxos, com a reclam puclicitari. Un "megabit" equival a 128 KiB, mentre que 8 "megabits" equivalen a un mebibyte de RAM on la consola de l'equip pot executar les instruccions necessàries. Actualment aquesta tècnica publicitaria es segueix utilitzant, per exemple pel fet que les operadores de telecomunicacions indiquen velocitat dels seus productes en múltiples de bits, mentre que la mida dels arxius se sol expressar amb múltiples de bytes.
# Monclassico

Monclassico és un antic municipi italià dins de la província de Trento. L'any 2010 tenia 872 habitants. Limitava amb els municipis de Cles, Croviana, Dimaro i Malè.
L'1 de gener 2016 es va fusionar amb el municipi de Dimaro creant així el nou municipi de Dimaro Folgarida, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Carlo Ravelli | Llista cívica |
# Exèrcit Popular d'Alliberament de Manipur

Exèrcit Popular d'Alliberament de Manipur (Manipur People's Liberation Army, MPLA) és un grup armat que lluita per la independència de Manipur.
Fou fundat per N. Bisheswar Singh el 25 de setembre de 1978. El 1989 es va formar una ala política anomenada Front Popular Revolucionari de Manipur (Manipur Revolutionary People's Front MRPF) i va iniciar una reestructuració del seu exèrcit, que va esdevenir molt disciplinat i combatiu, distribuït en quatre seccions:
* Sadar Hill West, àrees de la vall de Manipur.
* Sadar Hill, àrees de l'orient de la vall.
* Hill, àrees de Manipur.
* Vall d'Imphal, a la vora de la capital.
Cadascuna tenia un comandant i els corresponents rangs inferiors. Té en armes uns dos mil soldats i el seu suport es va incrementar durant la dècada de 1990.
# Tabûnat al-sayyid Fabre

At-Tahûna (àrab: الطاحونة, Aṭ-ṭāḥūna, ‘El molí’) o, en francès, Le Moulin de monsieur Fabre, ‘El molí del senyor Fabre’, és una pel·lícula algeriana escrita i dirigida per Ahmed Rachedi el 1983 i estrenada el 1986.

## Sinopsi

La pel·lícula se centra en els primers moments de l'administració independent d'Algèria després de la seva independència, fixant-se en una ciutat de l'est algerià. Mostra la inútil nacionalització del negoci d'un modest moliner, el senyor Fabre, interpretat per Jacques Dufilho.
Le Moulin de monsieur Fabre també planteja, a la seva manera, la qüestió del culte a la personalitat entre els líders del nacionalisme algerià.

## Repartiment

* Jacques Dufilho : M. Fabre
* Hassen Mustapha
* Sid Ahmed Agoumi
* Izzat el-Alaïli
* Hassan El-Hassani
* Taha el-Amiri
* Catherine de Seynes

## Premis

* Premi Tanit d'argent al Festival de Cinema de Cartago.

## Notes

* ↑ Hommage au cinéma algérien en célébration du cinquantenaire de l’indépendance LM
* ↑ Le Moulin de monsieur Fabre a africultures.com

## Enllaços externs

* Tabûnat al-sayyid Fabre a YouTube
# Lemaus

* No s'ha de confondre amb Lemovices.
Els lemaus (llatí: Lemavi) eren una tribu cèltica de la Gallaecia, pertanyent al convent jurídic de Lugo, el territori de la qual pot reduir-se a l'actual Terra de Lemos, al sud de la província de Lugo, Galícia.

## Fonts

Els lemaus són citats per Plini, a Naturalis Historia, IV, 112, i per Claudi Ptolemeu, a Geographia, II, 6, 25, identificant aquest últim Dactonium com la seva capital.
Dactonium és citada també com una etapa en les Taules de fang d'Astorga.

## Cultura

Els lemaus pertanyien a la coneguda com a cultura dels castres, preromana de tall cèltic, caracteritzada entre altres coses per la construcció de nuclis anomenats castres, per trets artístics comuns, adoració dels fenòmens naturals i de deïtats pancéltiques com el Déu Lug, i desenvolupada al nord d'Hispània durant l'edat preromana.

## Reducció geogràfica

Els lemaus estan reduïts a la Terra de Lemos, ja que el nom del poble es va conservar a la comarca, en documents altmedievals, sota el nom de Lemavus o Lemabus.
Dactonium, la seva capital, va portar més dificultats a l'hora d'identificar la seva situació, encara que apareixia en mapes de l'alta edat mitjana com Castrum Actonium, que expressament indicaven que en aquella època es començava a denominar Pi, "Castrum actonium, quod dicitur Pinus" perquè el seu assentament se situa en la part alta de Monforte de Lemos, ocupada avui pel Monestir de San Vicente do Pino, avui convertit en Parador de Turisme, i el conjunt històric artístic que engloba la muralla i torre de l'homenatge, juntament amb les restes el palau dels Comtes de Lemos. S'ha polemitzat sobre la localització efectiva de l'assentament, a causa de l'existència de restes de castres en llocs propers com Castillón. Durant el 2007 excavacions en la faldilla de la muntanya, van deixar al descobert restes d'un castre i diversos vestigis preromans, la qual cosa va venir a reforçar la teoria que situaria l'assentament dels Lemaus en l'actual localització de San Vicente do Pino.

## Etimologia

El gentilici Lemavi està lligat a una arrel cèltica limos o lemos, "om". S'ha associat també amb l'arrel d'origen cèltic de la paraula gallega "Lama" (fang), que va portar a atorgar al topònim Lemos el significat de terra humida o fèrtil, que sembla coincidir amb el terreny altament argilós de la zona de Monforte de Lemos. No obstant, el topònim Lemos deriva directament de l'ètnic Lemavi i no d'una característica del terreny. Així, a través de tota la documentació medieval dels monestirs, es pot observar la següent evolució: Lémavos > Lémaos > Lémoos > Lemos.

## Referències

* ↑ La huella olvidada de los Lemavos. La Voz de Galicia

## Bibliografia

* Cuevillas, Florentino L., Prehistoria, in Otero Pedrayo, Ramón, Historia de Galiza, t. I., reimpresión Akal. Madrid. 1980.
* Moralejo Lasso, Abelardo, Toponimia gallega y leonesa. Pico Sacro. Santiago de Compostel·la. 1977
* Historia de Monforte y su Tierra de Lemos, Germán Vázquez, ISBN 84-241-9865-4
* "Os primeros poboadores de Galicia, o paleolítico, Cadernos do seminario de sargadelos 73" - Diversos autors.

## Vegeu també

* Monforte de Lemos
* Monestir de San Vicente do Pino
# Parc des Sports de Sauclières

El Parc des Sports de Sauclières és un estadi situat a Besiers, a Erau, que té una capacitat per 12.000 espectadors (8.000 asseguts).
Anteriorment va ser l'estadi de l'Association Sportive de Béziers Hérault. També va acollir diverses finals del Campionat de França de rugbi a 15, com la del 17 d'abril de 1921, jugada per l'USAP i l'Stade Toulousain (5-0). Actualment el fan servir clubs de rugbi de divisions inferiors i clubs de rugbi a 13.
# Museu Etnològic de Formentera

El Museu Etnològic de Formentera, inaugurat el 1993, és el lloc on es guarden i s'exposen objectes pertanyents al món de l'art, de la ciència o de la tècnica de Formentera. Es troba al carrer de Jaume I de Sant Francesc de Formentera.
El museu exposa una sèrie d'elements i utensilis del poble i de la cultura de Formentera, a la vegada que intenta donar una visió prou representativa de diversos factors com la tecnologia, els mètodes econòmics, les institucions socials i polítiques, les creences religioses, les creacions artístiques i el folklore com a parts del sistema adoptat per un poble com a resposta al seu ambient històric i natural.

## Referències

* ↑ Entrada Arxivat 2009-12-17 a Wayback Machine. a l'Enciclopèdia d'Eivissa i Formentera.
* ↑ «Gencat.cat». Arxivat de l'original el 2013-10-06. [Consulta: 29 setembre 2010].
* ↑ Monogràfic de Formentera a descobrir.cat
* ↑ Fitxa al web turístic de les Illes Balears
* ↑ The rough guide to Ibiza and Formentera d'Iain Stewart, a Google Books

## Enllaços externs

* Lloc web del museu al Consell Insular de Formentera Arxivat 2010-09-23 a Wayback Machine.
* Fitxa sobre el Museu Etnològic de Formentera a Formenteraweb
# Bottovo

Bottovo és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1926.
# European Northern Observatory

El European Northern Observatory (ENO), o Observatori Nord Europeu (ONE) en català, és un conjunt observacional format per l'Observatori del Roque de los Muchachos i l'Observatori del Teide a les illes Canàries, Espanya. A més compta amb l'Institut d'Astrofísica del IAC.
Més de seixanta institucions de dinou estats tenen participació en el ENO (Alemanya, Armènia, Bèlgica, Dinamarca, Espanya, Estats Units, Finlàndia, França, Irlanda, Itàlia, Noruega, Països Baixos, Polònia, Portugal, Regne Unit, Rússia, Suècia, Taiwan i Ucraïna) des que en 1979 se signés l'Acord i Protocol de Cooperació d'Astrofísica entre diversos països.

## Referències

* ↑ «OBSERVATORIO NORTE EUROPEO» (en castellà). [Consulta: 6 febrer 2019].

## Vegeu també

* Institut d'Astrofísica de Canàries

## Enllaços externs

* Observatori Nord Europeu
* Video amb explicacions a You Tube (anglès)
# Taca (desambiguació)

«Taca» té aquests significats:
* Taca (brutícia)
* Taca solar , una de les múltiples regions del Sol amb temperatura més baixa que els seus voltants
* Taca de la pell
Viccionari
# Laver Cup 2019

La Copa Laver 2019, oficialment conegut com a Laver Cup 2019, és un esdeveniment de tennis masculí que enfronta un equip europeu amb un equip de la resta del món. La tercera edició del torneig es va celebrar entre el 20 i el 22 de setembre de 2019 sobre pista dura interior al Palexpo de Ginebra (Suïssa).
L'equip europeu va reeditar el títol per tercera ocasió consecutiva.

## Participants

Equip Europa :
| Capità: Björn Borg ||
| Sotscapità: Thomas Enqvist ||
| Tennista | Ràquing |
| Rafael Nadal | 2 |
| Roger Federer | 3 |
| Dominic Thiem | 5 |
| Alexander Zverev | 6 |
| Stéfanos Tsitsipàs | 7 |
| Fabio Fognini | 11 |
| Roberto Bautista Agut | 10 |
Equip Món :
| Capità: John McEnroe ||
| Sotscapità: Patrick McEnroe ||
| Tennista | Rànquing |
| John Isner | 20 |
| Milos Raonic | 24 |
| Nick Kyrgios | 27 |
| Taylor Fritz | 30 |
| Denis Shapovalov | 33 |
| Jack Sock | 208 |
| Jordan Thompson | 53 |
* Renúncia
* Suplent
* Rànquing individual a dia 9 de setembre de 2019

## Partits

| Dia | Data | Equip Europa | Puntuació | Equip Món | Marcador | Acumulat |
| 1 | 20 de setembre | Dominic Thiem | 1−0 | Denis Shapovalov | 6−4, 5−7, [13−11] | 1−0 |
| 1 | 20 de setembre | Fabio Fognini | 0−1 | Jack Sock | 1−6, 6−7(3) | 1−1 |
| 1 | 20 de setembre | Stefanos Tsitsipas | 1−0 | Taylor Fritz | 6−2, 1−6, [10−7] | 2−1 |
| 1 | 20 de setembre | Roger Federer / Alexander Zverev | 1−0 | Denis Shapovalov / Jack Sock | 6−3, 7−5 | 3−1 |
| 2 | 21 de setembre | Alexander Zverev | 0−2 | John Isner | 7−6(2), 4−6, [1−10] | 3−3 |
| 2 | 21 de setembre | Roger Federer | 2−0 | Nick Kyrgios | 6−7(5), 7−5, [10−7] | 5−3 |
| 2 | 21 de setembre | Rafael Nadal | 2−0 | Milos Raonic | 6−3, 7−6(1) | 7−3 |
| 2 | 21 de setembre | Rafael Nadal / Stefanos Tsitsipas | 0−2 | Nick Kyrgios / Jack Sock | 4−6, 6−3, [6−10] | 7−5 |
| 3 | 22 de setembre | Roger Federer / Stefanos Tsitsipas | 0−3 | John Isner / Jack Sock | 7−5, 4−6, [8−10] | 7−8 |
| 3 | 22 de setembre | Dominic Thiem | 0−3 | Nick Kyrgios | 5−7, 7−6(3), [5−10] | 7−11 |
| 3 | 22 de setembre | Roger Federer | 3−0 | John Isner | 6−4, 7−6(3) | 10−11 |
| 3 | 22 de setembre | Alexander Zverev | 3−0 | Milos Raonic | 6−4, 3−6, [10−4] | 13−11 |
Els partits disputats el primer dia estan valorats amb un punt, els del segon dia amb dos, i els del tercer dia amb tres punts. Es disputen quatre partits cada dia (tres individuals i un de dobles), de manera que hi ha un total de 24 punts disponibles i guanya el primer equip a arribi a 13 punts. Amb aquest sistema de puntuació, cap equip pot esdevenir guanyador fins a l'últim dia.

## Enllaços externs

* Web oficial (anglès)
Laver Cup :
2017
2018
2019
2021
2022
2023
2024 :
# Maurice Rossi

Maurice Rossi (Laverdure, Algèria, 24 d'abril de 1901 - 29 d'agost de 1966) va ser un aviador francès que el 7 d'agost de 1933 va batre amb Paul Codos el rècord mundial de distància en línia recta aterrant a Raiak, al Líban després d'haver recorregut, en 55 hores, 9.104 km sense fer cap escala a partir de Nova York.

## Referències

* ↑ Biografia de Rossi i Codos al web Fan d'avions
# Morioka

* Per a altres significats, vegeu «Ryota Morioka».
Morioka (盛岡市, Morioka-shi) és una ciutat del Japó, capital de la prefectura d'Iwate, a la regió de Tohoku. És un nus ferroviari i de carreteres. Té indústria alimentària, de mobles i fira de cavalls. Entre els seus monuments destaca el Castell Morioka.

## Ciutats agermanades

* Victoria (Colúmbia Britànica), Canadà

## Referències

* ↑ «Morioka». Gran Enciclopèdia Catalana. Barcelona: Grup Enciclopèdia Catalana.
# Cadmea

Cadmea (grec antic: Καδμεία) era el nom antic de la ciutat de Tebes, anomenada així per Cadme, el llegendari fundador fenici de la ciutat. El nom de Cadmea es va aplicar més endavant només a la ciutadella de Tebes.
És possible que aquesta ciutadella estiguera assentada en aquest lloc des de la primerenca edat de bronze, tot i que n'hi ha pocs registres i la història de l'assentament només es pot datar amb certesa des de l'últim període micènic.

## Llegenda

A l'Odissea, Homer diu que Amfíon i Zetos, els fills d'Antíope i Zeus, van construir la muralla de la ciutat. Els cinc esparts supervivents dels que van néixer de les dents del drac que va matar Cadme al lloc on després va fundar Tebes van ser l'origen de les famílies més nobles de la ciutat, que van mantenir al llarg del temps el nom d'Esparts. És possible que el nom d'aquestes famílies fos l'origen de la llegenda de la sembra de les dents. Tant la Ilíada com l'Odissea anomenen Καδμεῖοι (cadmeus) als habitants de Tebes, i la plana de Beòcia s'anomenava «la terra de Cadme» (Καδμηΐς γῆ), segons Tucídides, que afegeix que els cadmeus van governar Cadmea fins a seixanta anys després de finalitzada la Guerra de Troia, quan els beocis, que havien emigrat des de Tessàlia, els van expulsar.
Més tard, Adrast, rei d'Argos, va organitzar una expedició contra les muralles de Tebes, donant lloc al que es coneix com la Guerra dels set Cabdills, i a tota una literatura del període clàssic sobre aquests fets: Les suplicants i Les fenícies, d'Eurípides, Els set contra Tebes, d'Èsquil, i els poemes èpics del Cicle tebà.

## Període clàssic

En el període clàssic Cadmea tenia el mateix propòsit que l'acròpoli d'Atenes: molts edificis públics es van construir dins d'aquesta ciutadella, i es pensa que les assemblees de Tebes i de la Lliga Beòcia es podrien haver fet ací. Durant la invasió espartana (382-379/372 aC) i la invasió macedònica les guarnicions estrangeres s'estacionaven a Cadmea.

## Destrucció i reconstrucció de Cadmea

Alexandre el Gran va destruir Cadmea l'any 335 aC, en arrasar la ciutat de Tebes com a advertiment a les altres ciutats gregues, perquè consideraren el destí que els esperava si s'oposaven al seu govern. Cassandre, el general macedoni que heretà els territoris grecs d'Alexandre després de la seua mort, va reconstruir Cadmea al 316 aC.

## Referències

* ↑ Smith, William (ed.). «Thebae». Dictionary of Greek and Roman Geography (1854). [Consulta: 9 gener 2023].
# Pavel Horváth

Pavel Horváth (Praha, República Txeca, 22 d'abril de 1975) és un exfutbolista txec que va destacar especialment al FC Viktoria Plzeň. Va disputar 19 partits amb la selecció de la República Txeca.

## Referències

* ↑ National Football Teams
# Terímac

Terímac (en llatí Therimachus, en grec antic Θηρίμαχος) fou un militar espartà, harmost (governador) de Metimna a Lesbos.
Exercia aquest càrrec quan Trasibul i la flota atenenca va atacar la ciutat l'any 390 aC, segons Xenofont. Terímac va presentar batalla a l'enemic però en va sortir derrotat i va morir a la lluita. Diodor de Sicília situa aquests fets una mica abans, el 392 aC.

## Referències

* ↑ Therimachus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1097
# Parc estatal Cascades 'Akaka

El Parc estatal Cascades 'Akaka (en anglès, 'Akaka Falls State Park) és un parc estatal situat a l'illa de Hawaii, a l'estat de Hawaii (Estats Units d'Amèrica).
El parc està a uns 18 km al nord d'Hilo, a l'oest d'Honomū, a la carretera Hawaii Belt Road (ruta 19) al final de la ruta 220 d'Hawaii. Inclou les Cascades 'Akaka, unes cascades de 135 m d'altura. 'Akaka en la llengua hawaiana significa «una renda, dividir, picar, separar, trencar, dividir, escalar». Les cascades 'Akaka estan situades al rierol Kolekole.
La part accessible del parc es troba sobre la part dreta de la profunda gorga a on cau l'aigua, i les caigudes es poden veure des de diversos punts al llarg d'un recorregut pel parc. També visible des d'aquesta ruta es troben les cascades Kahūnā.
El folclore local descriu una gran pedra anomenada Pōhaku a Pele o Kāloa, situada a 21 m aigües amunt de les cascades, que, quan és copejada per una branca de lehua ʻāpane, crida al cel a enfosquir-lo i fer ploure. Lehua ʻāpane o ʻōhiʻa ʻāpane (Metrosideros polymorpha) és un arbre ʻōhiʻ amb flors vermelles fosques.

## Vida salvatge

El ʻoʻopu ʻalamoʻo (Lentipes concolor) és una espècie endèmica hawaiana de peixos gòbids que es reprodueix a la vora de les cascades, però madura al mar. Aquests peixos tenen un disc de succió a la panxa que els permet agafar-se a les roques mullades darrere i al costat de les cascades. Amb aquest disc, poden escalar les cascades quan és el moment de la fresa.

## Referències

* ↑ Pukui, Mary Kawena, Samuel H. Elbert, 1986. Hawaiian Dictionary. The University of Hawaiʻi Press, Honolulu. 572 pp. (ISBN 0-8248-0703-0)
* 1 2 Pukui, Mary Kawena, Samuel H. Elbert, and Esther T. Mookini. 1974. Place Names of Hawaiʻi. The University of Hawaiʻi Press, Honolulu. 289 pp. (ISBN 0-8248-0524-0)
* ↑ Where badass fish climb rock cliffs... with their mouths (anglès)

## Vegeu també

* Llista de cascades
* Llista de parcs estatals de Hawaii

## Enllaços externs

* http://travel.amitbasu.org/2009/the-mighty-green-drop-of-akaka-falls-hawaii/ Arxivat 2009-08-18 a Wayback Machine. (anglès)
* Photo Essay on ʻAkaka Falls State Park (anglès)
# Maurice Risch

Maurice Risch (París, 25 de gener de 1943) és un actor de teatre i cinema francès.

## Filmografia

* El gran restaurant (1966)
* Vacances d'estiu (Les grandes vacances) (1967)
* L'ou (1972)
* La zizanie (1978)
* El gendarme i els extraterrestres (Le gendarme et les Extra-terrestres) (1979)
* Le Dernier métro (1980)
* El cop de paraigua (1980)
* L'ombra roja (1981)
* El gendarme i les gendarmes (Le Gendarme et les Gendarmettes)(1982)

## Referències

* ↑ «filmografia de Maurice Risch». The New York Times.
* ↑ «biografia de Maurice Risch». imdb.
# Bulz

El bulz, també anomenat urs de mamaliga (os de mamaliga), és un plat romanès, típicament de pastor, fet amb mamaliga i formatge (brânză en romanès) cuits al forn. Normalment s'acompanya amb nata smântână i sovint també se li afegeix ous, salsitxes o altre tipus de carn. El juny de 2010, el municipi de Covasna establí un rècord Guiness del bulz més gran, amb un exemplar d'uns 50 metres.
Una variant, coneguda com a cocoloși, consisteix en boles farcides de formatge que es poden coure al forn o a la graella.

## Referències

* ↑ (romanès) Bulz cu mamaliga si branza de 50 de metri
* ↑ «dexonline». dexonline.ro. [Consulta: 13 octubre 2016].

## Vegeu també

* Bomba (gastronomia)
# Paula Rego

Paula Rego (Lisboa, 26 de gener de 1935- Londres, 8 de juny de 2022) fou una pintora portuguesa.

## Biografia

Entre 1945 i 1951, va estudiar a la St. Julian's School de Carcavelos. Més endavant va estudiar a Londres a la Slade School entre 1952 i 1956, on coneix el seu marit Victor Willing, també pintor. Entre 1963 i 1975 Regos viu entre Londres i Portugal. Aquest és el període més productiu i més important de la seva vida, i el que li dona més reconeixement internacional. El 1983, Paula Rego esdevé professora de la Slade School of Art. El 1988 la Fundació Gulbenkian fa una retrospectiva de la seva obra a Lisboa i la Serpentine Gallery a Londres. El 1990 entra en la National Gallery de Londres com artista associada. Les seves obres, exposades freqüentment, són ben rebudes per la crítica especialitzada.

## Exposicions i retrospectives rellevants

* Museu Nacional Centre d'Art Reina Sofia, Madrid
* Tate Liverpool, Liverpool
* Centre Cultural de Belem, Belem (Portugal)

## Referències

* ↑ Paula Rego. La Virreina Centre de la Imatge. 2017
* ↑ «Moren les pintores Aurora Altisent i Paula Rego». ElPuntAvui.cat, 08-06-2022. [Consulta: 9 juny 2022].
* ↑ «Paula Rego, painter, 1935-2022». Financial Times, 08-06-2022.
* ↑ Molas, Sílvia Marimon. «Mor Paula Rego, l'artista que va revolucionar la representació de les dones», 08-06-2022. [Consulta: 8 juny 2022].